**Általános tájékoztató a gyakorlatokról a közösségi művelődésszervező osztatlan tanári szakos hallgatók részére**

**(Nappali és levelező tagozat)**

|  |  |  |  |  |
| --- | --- | --- | --- | --- |
|  | **Közösségi gyakorlat (ált. pedagógiai jellegű)** | **Iskolai szakmai gyakorlat I.** | **Iskolai szakmai gyakorlat II.** | **Összefüggő gyakorlat** |
| **ha a másik szak 4+1 éves** | 3. vagy 4. félévGyakorlóiskola | 7. félévGyakorlóiskola | 8. félévGyakorlóiskola | 5. tanévVálasztható általános iskola |
| **ha a másik szak 5+1 éves** | 3. vagy 4. félévGyakorlóiskola | 7. félévGyakorlóiskola | 8. félévGyakorlóiskola | 6. tanévVálasztható középiskola |
| **átjelentkező****(„gyorsított”)****ha a másik szak 4+1 éves** | 1. vagy 2. félévGyakorlóiskola | 3. félévGyakorlóiskola | 4. félévGyakorlóiskola | A másik szakos gyakorlattal egy időbenVálasztható általános iskola |
| **átjelentkező („gyorsított”)****ha a másik szak: 5+1 éves** | 1. vagy 2. félévGyakorlóiskola | 3. félévGyakorlóiskola | 4. félévGyakorlóiskola | A másik szakos gyakorlattal egy időbenVálasztható középiskola |

*Korábbi szakmai tapasztalatok alapján a közösségi és az iskolai tanítási gyakorlat alóli felmentés minden esetben egyéni elbírálás alapján történik! Összefüggő gyakorlat alól nem kérhető felmentés!*

**A külső helyszínen történő gyakorlat menete:**

Külső helyszínen kizárólag olyan általános vagy középiskolában végezhető a gyakorlat, ahol szabadidő-szervező tanár dolgozik vagy szervezett keretek között intenzív szabadidős tevékenység zajlik. A szakvezető tanár csak egyetemi/mesterképzésben szerzett oklevéllel rendelkező tanár *(bármilyen szakos, de szabadidő-szervezési gyakorlattal rendelkező)*, vagy főiskolai/egyetemi oklevéllel rendelkező művelődésszervező lehet.

A hallgató **Jelentkezési lap**ot nyújt be az Andragógiai és Közművelődési Tanszékre Dr. Tengely Adriennek (ÉK 215.) a gyakorlat teljesítésének választott helyéről. Ezzel egy időben leadja neki a választott iskola vezetője által kitöltött, aláírt és lepecsételt **Befogadó nyilatkozat**ot. A Jelentkezési lap és a Befogadó nyilatkozat letölthető az alábbi linkről: <http://nevelestudomany.uni-eger.hu/hu/nevtud/andragogiai-tanszek> (a Hallgatóknak/Közösségi művelődésszervező tanár szak fül alatt). A két dokumentumot postai úton vagy személyesen Dr. Tengely Adrienn részére kell eljuttatni (Eszterházy Károly Főiskola Andragógiai és Közművelődési Tanszék 3300 Eger, Klapka utca 12**.).** Beérkezési határidő: október 1.

A hallgató a gyakorlat teljesítéséről, valamint a szakvezető által javasolt érdemjegyről **Igazolás**t nyújt be (aláírással és pecséttel ellátva), mellékelve a gyakorlata során készített dokumentációt (hospitálási jegyzőkönyvek, forgatókönyvek stb., melyeket a befogadó iskola szakvezető tanára egyenként aláírásával szignál.). Az anyagokat december 10-ig postai úton vagy személyesen kell eljuttatni Dr. Tengely Adrienn részére (Eszterházy Károly Főiskola Andragógiai és Közművelődési Tanszék 3300 Eger, Klapka utca 12**.).** Az Igazolás letölthető az alábbi linkről: <http://nevelestudomany.uni-eger.hu/hu/nevtud/andragogiai-tanszek> (a Hallgatóknak/Közösségi művelődésszervező tanár szak fül alatt).A gyakorlathoz kötődő feladatokat az igazolással együtt **egy mappában** kérjük leadni, melynek borítóján szerepeljen:

* a hallgató neve
* neptun kódja
* képzés
* tagozat
* tantárgy neve
* tantárgy tárgykódja
* a gyakorlat helyszíne: iskola pontos neve, címe, és az iskolai szakvezető neve

**A gyakorlatokhoz kapcsolódó követelmények:**

Az alábbi szempontok minél változatosabb teljesítését kérjük figyelembe venni a hospitálandó rendezvények és a megvalósítandó foglalkozások, szabadidős rendezvények kiválasztásánál:

* különböző korcsoportok: 6-10, 11-14, 15-18 éves korosztály
* különböző közösségek: kisközösség, nagyközösség, iskolai szintű
* különböző jellegű rendezvények: sport, művészeti, kulturális, tanulmányi, egyéb

A hospitálási jegyzőkönyv, a forgatókönyv + költségvetés és az önértékelési lap mintái az alábbi linkről: <http://nevelestudomany.uni-eger.hu/hu/nevtud/andragogiai-tanszek> (a Hallgatóknak/Közösségi művelődésszervező tanár szak fül alatt) letölthetőek, a közösségi gyakorlat dokumentumainak formai követelményeit az egyes szakvezetők határozzák meg a kurzus során.

* **Közösségi gyakorlat:**
	+ **1 db** saját feladat leírása, teljesítése reflexióval
	+ **1 db** hospitálási jegyzőkönyv osztályfőnöki óráról
	+ **1 db** hospitálási jegyzőkönyv szakóráról
	+ **1 db** a végső program beszámolója, melyet a hallgatók közösen kiviteleznek, kiegészítve a féléves munka reflexiójával
* **Iskolai tanítási gyakorlat I.:**
	+ **3 db** hospitálási jegyzőkönyv
	+ **1 db** dokumentumelemzés (a gyakorló helyszín dokumentumai alapján, pl. az iskolai szabadidős tevékenységek elemzése az SZMSZ alapján)
	+ **1 db** komplex forgatókönyv és teljes dokumentációjának elkészítése a tanultak szerint (a tervezendő fiktív rendezvény alapparaméterei: min. 2 órás rendezvény, min. 30 gyermek)
* **Iskolai tanítási gyakorlat II.:**
	+ **1 db** iskolai nagyrendezvény előkészítésében, szervezésében lebonyolításában, illetve utómunkálataiban végzett részfeladat/ok és teljes dokumentációja
	+ aktív bekapcsolódás az iskolai szabadidő-szervező munkájába (faliújság rendezése; pályázatfigyelés és -írás; honlap szerkesztése, aktualizálása; fotódokumentálás; archiválás; disszemináció; egyebek)
	+ **2 db** egyénileg választott közoktatási intézményben zajló, hasonló típusú rendezvény összehasonlító elemzése (pl: 2 farsang összehasonlítása) – előzetesen a szakvezetővel egyeztetni szükséges a két rendezvényt.
	+ **1 db** hospitálási jegyzőkönyv
* **Összefüggő gyakorlat:**
	+ **4 db** hospitálási jegyzőkönyv készítése (önállóan választott közoktatási intézményben hospitált rendezvényről)
	+ **2 db** foglalkozás/szabadidős tevékenység lebonyolítása és teljes dokumentációja (forgatókönyv, költségvetés, helyszínrajz, plakát, meghívó, fotók, stb.)
	+ **1 db** önértékelés/önreflexió

**A portfólióba feltöltendő (a végzés előtt):**

* + Iskolai tanítási gyakorlat I. dokumentumai (3 db hospitálási jegyzőkönyv, 1 db dokumentumelemzés, 1 db komplex forgatókönyv és teljes dokumentációja)
	+ Iskolai tanítási gyakorlat II. dokumentumai (1 db iskolai nagyrendezvényen végzett részfeladat/ok teljes dokumentációja, 2 db egyénileg választott közoktatási intézményben zajló, hasonló típusú rendezvény összehasonlító elemzése, 1 db hospitálási jegyzőkönyv)
	+ Összefüggő gyakorlat dokumentumai (4 db hospitálási jegyzőkönyv, 2 db foglalkozás lebonyolításának teljes dokumentációja, 1 db önértékelés/önreflexió)